Kahtlustatav Gheorghe Dinca (65) on oma kuriteod üles tunnistanud, vahendas uudisteagentuur Agerpres tema advokaadi Alexandru Bogdani sõnu.

Dinca keeldus esialgu uurijate küsimustele vastamast, kuid tunnistas hiljem siiski üles kolmapäeval kadunuks jäänud 15-aastase Alexandra ja aprillis kadunuks jäänud Luiza (19) tapmise.

Dinca võeti vahi alla laupäeval pärast seda, kui tema Caracali linnas asuvat kodu läbi otsinud uurijad leidsid Alexandrale kuulunud jäänuseid ja kalliskive.

Alexandra jäi kadunuks kolmapäeval pärast seda, kui ta püüdis matkata oma koju Dobroslovenisse Lõuna-Rumeenias.

Mõrvad on šokeerinud Rumeeniat ja viinud ametist politseijuhi.

Rahva pahameele vallandas asjaolu, et Alexandral õnnestus enda röövimise ajal teha kolm hädakõnet politseile, kuid korrakaitsjad ei võtnud teda tõsiselt. Kui politsei lõpuks reageeris, siis oli juba liiga hilja.

Rumeenia peaminister Viorica Dancila on teatanud, et kaalub rahvahääletuse korraldamist karistuste karmistamiseks tapmiste, vägistamiste ja pedofiilia eest.

Laupäeval avaldasid pealinnas Bukarestis politsei küündimatuse vastu meelt tuhanded inimesed.

Rumeenias avaldasid tuhanded inimesed meelt politsei küündimatuse pärast

Rumeenia pealinnas Bukarestis avaldasid laupäeval tuhanded inimesed meelt politsei küündimatusega seoses, teatasid kohalikud meediakanalid.

"Ebakompetentsed!" karjusid vihased inimesed muu hulgas meeleavaldusel.